Държавен вестник, бр. 53, 2004 г., стр. 90

С Т Р .  90
Д Ъ Р Ж А В Е Н   В Е С Т Н И К
Б Р О Й  53
ЗАПОВЕД № РД-14-92
от 4 юни 2004 г.
На основание чл. 11, ал. 3 ЗНП във връзка с чл. 18,
ал. 2, т. 1 ППЗНП и чл. 17 от Наредба № 7 от 2001 г. за
откриване, преобразуване, промени и закриване на час-
тни детски градини и училища разрешавам на “Първа
софийска математическа гимназия”—ООД, съдебна ре-
гистрация—решение № 1 от 24.Х.2003 г. по ф.д. № 10355/
2003 на Софийския градски съд, индентификационен
код по БУЛСТАТ—131154392, със седалище и адрес на
управление—София, район “Оборище”, ул. Г. С. Раков-
ски 56А, управлявано и представлявано от Марияна
Костадинова Влъчкова, да открие от учебната 2004/
2005 г. Първа частна математическа гимназия с про-
фил “Природоматематически”.
Училището има право да издава удостоверение за
завършен клас, свидетелство за основно образование,
удостоверение за завършено средно образование, дип-
лома за средно образование.
Адресът на училището е: София, район “Слатина”,
ул. Кадемлия 15, първи етаж, западно крило, стаи № 111,
112 и 113, един брой административно помещение и
приземно помещение—занималня, в сградата на Про-
фесионална гимназия по транспорт “Макгахан”, позем-
лен имот 526, кв. 219А по регулационен план на мест-
ност “Подуяне—Редута”.
Училището се управлява и представлява от Мари-
яна Костадинова Влъчкова.
Министър: Иг. Дамянов
34430
ЗАПОВЕД № РД-14-93
от 4 юни 2004 г.
На основание чл. 11, ал. 3 ЗНП и чл. 28, ал. 2, т. 1 във
връзка с чл. 20, т. 2, 3 и 4 от Наредба № 7 от 2001 г. за
откриване, преобразуване, промени и закриване на час-
тни детски градини и училища и молба на лицето, полу-
чило разрешение за откриване на Частно начално учили-
ще “Гина Увалиева”—Благоевград, изменям и допълвам
заповед № РД-14-55 от 8.VI.2001 г., както следва:
Думите “Частно начално училище” се заменят с
“Частно основно училище”.
След думите “удостоверение за завършен начален
етап на основното образование” се допълва: “свиде-
телство за основно образование”.
Създават се следните нови изречения:
“Училището се управлява и представлява от Марин
Александров Митев”.
“Официален адрес на училището: Благоевград, ул.
Свети Иван Рилски 13. Възпитанието и обучението на
учениците от V до VIII клас се провежда на адрес ж.к.
Струмско, ул. Освобождение 23, трети етаж в сградата
на 10 ОУ “Антон Попстоилов”.”
Думите: “Адресът на училището е: Благоевград, ж.к.
Струмско, ул. Яне Сандански 5” се заменят с “Възпита-
нието и обучението на учениците от I до IV клас се про-
вежда на адрес: ж.к. Струмско, ул. Яне Сандански 5”.
Министър: Иг. Дамянов
34431
ЗАПОВЕД № РД-14-94
от 4 юни 2004 г.
На основание чл. 11, ал. 3 ЗНП и чл. 28, ал. 2, т. 1 във
връзка с чл. 20, т. 7 от Наредба № 7 от 2001 г. за открива-
не, преобразуване, промени и закриване на частни детс-
ки градини и училища и молба на лицето, получило раз-
решение за откриване на Частна профилирана гимназия
“Класик”—Пловдив, изменям заповед № РД-14-28 от
20.V.1997 г., изм. със заповед № РД-14-102 от 17.ХI.1998 г.,
доп. със заповед № РД-14-139 от 10.VII.2000 г., както след-
ва: думите “Соня Николова Тодорова” се заменят с “Рени
Миланова Арабаджийска”.
Министър: Иг. Дамянов
34432
МИНИСТЕРСТВО НА ПРАВОСЪДИЕТО
ЗАПОВЕД № ЛС-И-1151
от 8 юни 2004 г.
На основание чл. 150, ал. 3 от Закона за съдебната
власт насрочвам конкурс за длъжността съдия-изпъл-
нител при Районен съд—гр. Самоков.
Конкурсът да се проведе в сградата на съда на
22.ХI.2004 г. в 9 ч. с писмен изпит—тест, резултатите
от който да се обявят на 24.ХI.2004 г. Издържалите
писмения изпит да се явят на устен изпит, който да се
проведе на 26.ХI.2004 г. в 9 ч.
Конкурсът да се проведе за проверка на познанията
на кандидатите по Гражданско-процесуалния кодекс—
Част пета. Изпълнително производство, Закона за осо-
бените залози и Търговския закон—Част четвърта.
Несъстоятелност.
Кандидатите да отговарят на изискванията на
чл. 126, ал. 1 от Закона за съдебната власт.
Към молбата за участие кандидатът прилага автоби-
ография, свидетелство за съдимост, медицинско свиде-
телство, документ за трудов, осигурителен и/или служе-
бен стаж, декларации по чл. 12 и чл. 126, ал. 1 от Закона
за съдебната власт и нотариално заверени копия от дип-
лома и удостоверение за придобита правоспособност.
Конкурсът да се проведе от комисия, определена
от председателя на районния съд, в състав: двама съ-
дии и един представител на Министерството на право-
съдието, която да изготви подробен регламент за про-
веждането на същия.
В тридневен срок от провеждане на конкурса пред-
седателят на Районен съд—гр. Самоков, да направи
предложение пред министъра на правосъдието за наз-
начаване на класирания на първо място кандидат на
основание чл. 56, ал. 1, т. 5 от Закона за съдебната власт,
както и да приложи заповедта за определяне на коми-
сията, протоколите с резултатите от проведения кон-
курс, документите на спечелилия кандидат и писмени-
те работи на всички участници.
Молбите за участие в конкурса да се приемат от
административния секретар на съда с входящ номер и
дата до края на работното време на 29.Х.2004 г.
Министър: А. Станков
33752
ЗАПОВЕД № ЛС-И-1152
от 8 юни 2004 г.
На основание чл. 160, ал. 3 от Закона за съдебната
власт насрочвам конкурс за длъжността съдия по впис-
ванията при Районен съд—гр. Малко Търново.
Конкурсът да се проведе в сградата на съда на
8.ХI.2004 г. в 9 ч. с писмен изпит—тест, резултатите от
който да се обявят на 10.ХI.2004 г. Издържалите пис-
мения изпит да се явят на устен изпит, който да се
проведе на 12.ХI.2004 г. в 9 ч.
Конкурсът да се проведе за проверка на познанията
на кандидатите по ГПК—Част шеста. Охранителни
производства: глава петдесет и първа и глава петдесет
и втора, ЗН, ЗС, ЗУТ, ЗКИР, ЗОЗ, ЗСПЗЗ, ЗМДТ, ТЗ в
частта за апортните вноски, Закона за нотариусите и
нотариалната дейност и Правилника за вписванията.